Հայկ - Մեր ազգը միշտ անհատների հույսին է եղել: Ասում եմ՝ ազգայինը պահպանել ենք, բայց, եկեք անկեղծ լինենք, ազգը չի պահպանել, անհատներն են պահպանել: Բայց եթե ինչ-որ բան անելուց կենտրոնում անձն ես դնում, դա կոնֆլիկտի է տանում, որովհետև հայերիցս յուրաքանչյուրը լիդեր է, անհատականություն է: Իսկ եթե կենտրոնում գաղափար լինի, ու միավորվենք հանուն գաղափարի, յուրաքանչյուրին իսկապես հուզի գաղափարը, «ես»-երը մի կողմ դնենք, մենք կգտնենք լուծումը: Մեր գլխավոր նպատակը հիմա այդ գաղափարը ձևակերպելն է: